text: God start på 2015 i Billund Lufthavn
  01 februar 2015 kl. 11.33
  Lille stigning i antallet af passagerer der i januar 2015 lettede fra Billund Lufthavn.
  Det er udenrigsruterne der fortsætter med at give fremgang. 107.314 passagerer benyttede udenrigsruterne. Det er især Amsterdam, London, Frankfurt, Oslo og Paris, der får flere passagerer.
  Til gengæld så er der færre der flyver indenrigs fra Billund. Her er faldet i antallet af passagerer i forhold til januar 2014 på 26,6 procent.
  Samlet giver januar 2015 en stigning i antallet af passagerer på 0,4 procent og det betyder at 162.556 kom i luften fra lufthavnen i Billund.
  